Document ID: 32004R1540

KOMISIJAS REGULA (EK) Nr. 1540/2004
(2004. gada 27. augusts),
ar ko izdara atkāpi no Padomes Regulas (EK) Nr. 1782/2003 par dažu maksājumu perioda sākumu
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 2003. gada 29. septembra Regulu (EK) Nr. 1782/2003, ar ko izveido kopīgus tiešā atbalsta shēmu noteikumus saskaņā ar kopējo lauksaimniecības politiku un izveido dažas atbalsta shēmas lauksaimniekiem, un groza Regulas (EEK) Nr. 2019/93, (EK) Nr. 1452/2001, (EK) Nr. 1453/2001, (EK) Nr. 1454/2001, (EK) 1868/94, (EK) Nr. 1251/1999, (EK) Nr. 1254/1999, (EK) Nr. 1673/2000, (EEK) Nr. 2358/71 un (EK) Nr. 2529/2001 (1), un jo īpaši tās 145. panta q) apakšpunktu,
tā kā:
(1)
Saskaņā ar Regulas (EK) Nr. 1782/2003 95. un 96. pantu piena ražotāji no 2004. gada var saņemt piena ražošanas piemaksu un papildmaksājumu. Saskaņā ar minētās regulas 28. panta 2. punktu minēto ražošanas piemaksu un papildmaksājumu izmaksa tiek veikta vienreiz gadā laika posmā no 1. decembra līdz nākamā kalendārā gada 30. jūnijam.
(2)
Nesen piena tirgū tika pieredzēts būtisks piena cenu kritums, kas destabilizēja ražotāju situāciju un radīja risku, ka var pasliktināties viņu finansiālā situācija. Šajā situācijā vairākas dalībvalstis ir lūgušas Komisiju steidzīgi nolemt par pasākumiem minēto grūtību pārvarēšanai. Iepriekš minēto ražošanas piemaksu un papildmaksājumu izmaksu perioda anticipācija ir šajā gadījumā piemērots pasākums, tomēr ar budžetu saistītu iemeslu dēļ izmaksas nevar veikt pirms 2004. gada 16. oktobra.
(3)
Šajos apstākļos 2004. gadam tiek izdarīta atkāpe no izmaksu perioda, kas paredzēts Regulas (EK) Nr. 1782/2003 28. panta 2. punktā.
(4)
Lai uzlabotu piena ražotāju finanšu situācijas pārvaldi un jo īpaši, ņemot vērā maksājumus, kas tiks veikti pēc minētā datuma, paredzēts, ka šī regula stājas spēkā nekavējoties.
(5)
Šajā regulā paredzētie pasākumi ir saskaņā ar Tiešo maksājumu pārvaldības komitejas atzinumu,
IR PIEŅĒMUSI ŠO REGULU.
1. pants
Izdarot atkāpi no Regulas (EK) Nr. 1782/2003 28. panta 2. punkta, par Regulas (EK) Nr. 1782/2003 IV sadaļas 7. nodaļā paredzēto piena produktu ražošanas piemaksu un papildmaksājumu izmaksas perioda sākumu 2004. gadam tiek noteikts 16. oktobris.
2. pants
Šī regula stājas spēkā nākošajā dienā pēc tās publicēšanas Eiropas Savienības Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 2004. gada 27. augustā

Labels: 17
19
5
6